Tao-te-king: 42. Taon muutokset
Taosta valui ulos Yksi.

Yhdestä syntyi Kaksi.

Kahdesta syntyi Kolme. Ja Kolmesta ovat johtuneet kaikki oliot.

Kaikkien olioitten takana on ilmenemätön ja edessä ilmennyt.

Niitä yhdistää aineeton hengitys.

Orpoutta, eristystä ja pyörättömiä vaunuja kansa kammoo; mutta kuninkaat ja viisaat lukevat sellaisia nimiä itselleen kunniaksi.

Sillä oliot kasvavat, kun niiltä riistetään, ja kun niihin lisätään, vähenevät ne.

Mitä ihmiset teoillaan opettavat, sitä minä vuorostani käytän heitä opettaakseni.

Esim. rajut ja yltiöpäiset ihmiset eivät kuole luonnollista kuolemaa.

He antavat hyvän opetuksen ja minä käytän heidän opetustaan hyväkseni.

Tao-te-king